**D I S P O Z I Ţ I E**

**privind încetarea raportului de serviciu al doamnei CRISTEA ROXANA-AMADA**

Preşedintele Consiliului Judeţean Cluj,

Având în vedere conținutul instrumentului de motivare și prezentare a dispoziției, respectiv Referatul de aprobare nr. 104/08.01.2025, elaborat de către Direcţia Generală Buget-Finanţe, Resurse Umane - Serviciul Resurse Umane, prin care se motivează și fundamentează emiterea actului administrativ;

Tinând cont de:

* Solicitarea doamnei Nagy Oana nr. 52037/16.12.2024 privind revenirea din concediu fără plată,
* Dispoziția nr. 514/2021 privind numirea doamnei Cristea Roxana-Amada în funcţia publică de execuție, temporar vacantă de consilier principal la Serviciul Urbanism şi Amenajarea Teritoriului;

Având în vedere dispozițiile:

* art. 196-199 coroborat cu art. 2 alin. (1) din Anexa nr. 1 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2-3, art. 80-84 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* Dispoziția Președintelui Consiliului Județean Cluj nr. 1121/2023 privind măsurile metodologice, organizatorice, termenele şi circulaţia proiectelor de dispoziţii ale Preşedintelui Consiliului Judeţean Cluj;

În conformitate cu prevederile:

* art. 190 alin. (3) și alin. (4), art. 191 alin. (1) lit. a) și alin. (2) lit. b), art. 374 alin. (2), art. 375 alin. (1) lit b), art. 516 lit. a), art. 524 alin. (1), art. 527, art. 528, art. 533 și art. 536 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art.1 alin. (1), art.7, art.10 și art.11 din Legea contenciosului administrativ nr. 554/2004, cu modificările și completările ulterioare;

În temeiul competențelor stabilite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**d i s p u n e:**

**Art. 1.** **(1)** Cu data de 15.01.2025, încetează raportul de serviciu al doamnei CRISTEA ROXANA-AMADA, numită temporar pe funcția publică de consilier, clasa I, gradul profesional principal, gradația 3, la Serviciul Urbanism şi Amenajarea Teritoriului din cadrul Direcției de Urbanism și Amenajarea Teritoriului (ID post 333808).

**(2)** Predarea lucrărilor și bunurilor care au fost încredințate doamnei CRISTEA ROXANA-AMADA, în vederea exercitării atribuțiilor de serviciu, se va realiza până cel târziu în data 14.01.2025.

**Art. 2. (1)** Împotriva prezentei dispoziții se poate formula plângere prealabilă, în termen de 30 de zile de la comunicare, sau pentru motive temeinice, în termen de maxim 6 luni de la data emiterii acesteia.

**(2)** Prezenta dispoziție poate fi atacată la Tribunalul Cluj – Secția mixtă de contencios administrativ și fiscal, de conflicte de muncă și asigurări sociale în termen de:

a) 6 luni, care se calculează conform art. 11 alin. (1) din Legea nr. 554/2004, cu modificările și completările ulterioare,

b) un an de la data comunicării prezentei dispoziții, pentru motive temeinice.

**Art. 3.** Pentru punerea în aplicare a prevederilor prezentei dispoziţii se desemnează Direcţia Generală Buget-Finanţe, Resurse Umane prin Serviciul Resurse Umane.

**Art. 4. (1)** Prezenta dispoziţie se comunică prin poșta electronică Direcţiei Generale Buget-Finanţe, Resurse Umane - Serviciul Resurse Umane, precum şi Prefectului Judeţului Cluj.

**(2)** Direcţia Generală Buget-Finanţe, Resurse Umane - Serviciul Resurse Umane, va comunica doamnei Cristea Roxana-Amada prezenta dispoziție.

 **PREȘEDINTE CONTRASEMNEAZĂ :**

 **Alin Tișe SECRETAR GENERAL AL JUDEŢULUI**

 **Simona Gaci**

**Nr. 7 din 9 ianuarie 2025**